Document ID: 32008R1306

UREDBA KOMISIJE (ES) št. 1306/2008
z dne 17. decembra 2008
o določitvi prodajnih cen Skupnosti za ribiške proizvode iz Priloge II k Uredbi Sveta (ES) št. 104/2000 za ribolovno leto 2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 25(1) in (6) Uredbe,
ob upoštevanju naslednjega:
(1)
Za vsak proizvod iz Priloge II k Uredbi (ES) št. 104/2000 se pred začetkom ribolovnega leta določi prodajna cena Skupnosti v višini najmanj 70 % in največ 90 % priporočene cene.
(2)
Priporočene cene vseh zadevnih proizvodov za ribolovno leto 2009 so določene v Uredbi Sveta (ES) št. 1299/2008 (2).
(3)
Tržne cene se precej razlikujejo, odvisno od posamezne vrste in oblike ponudbe proizvodov, zlasti v primeru lignjev in osličev.
(4)
Da bi določili raven cene, pri kateri se sproži intervencijski ukrep iz člena 25(2) Uredbe (ES) št. 104/2000, je treba pretvorbene faktorje določiti za različne vrste in različne oblike ponudbe zamrznjenih proizvodov, iztovorjenih v Skupnosti.
(5)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Prodajne cene Skupnosti v skladu s členom 25(1) Uredbe (ES) št. 104/2000, ki v ribolovnem letu 2009 veljajo za proizvode iz Priloge II k navedeni uredbi, ter oblike ponudbe in pretvorbeni faktorji, na katere se nanašajo, so navedeni v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2008

Labels: 2
6